नेपालको समूहमा भारत र बंगलादेश
नेपालले एसीसी इमर्जिङ टिम्स कपको समूह चरणमा टेस्ट खेल्ने राष्ट्र भारत र बंगलादेशसँग प्रतिस्पर्धा गर्ने भएको छ । प्रतियोगिता नोभम्बर १२ देखि २५ सम्म बंगलादेशको ढाका र कक्स बजारमा हुनेछ । सेमिफाइनल र फाइनल मिरपुरको शेरे बंगला नेसनल क्रिकेट रंगशालामा हुनेछ । 
काठमाडौँ — नेपालले एसीसी इमर्जिङ टिम्स कपको समूह चरणमा टेस्ट खेल्ने राष्ट्र भारत र बंगलादेशसँग प्रतिस्पर्धा गर्ने भएको छ । प्रतियोगिता नोभम्बर १२ देखि २५ सम्म बंगलादेशको ढाका र कक्स बजारमा हुनेछ । सेमिफाइनल र फाइनल मिरपुरको शेरे बंगला नेसनल क्रिकेट रंगशालामा हुनेछ । समूह ‘बी’ मा नेपाल, भारत, बंगलादेशसँगै हङकङ रहेको छ । समूह ‘ए’ मा पाकिस्तान, श्रीलंका, अफगानिस्तान र ओमान छन् । ५० ओभरको यो प्रतियोगिताबाट समूहका शीर्ष दुई टोली सेमिफाइनल पुग्नेछन् । नेपालले नोभेम्बर १४ मा भारत, १६ मा हङकङ र १८ मा बंगलादेशसँग खेल्नेछ । १५ सदस्यीय टोलीमा ११ खेलाडी २३ वर्षमुनिका हुनुपर्नेछ । ४ जना खेलाडी २३ वर्षमाथिका राख्न पाइनेछ । त्यसमा २३ वर्षमाथिका ३ खेलाडीले मात्र प्लेइङ ११ मा खेल्न पाउँछन् ।